b'\n_START_ARTICLE_\nMinde skole\n_START_SECTION_\nHistorie\n_START_PARAGRAPH_\nSkolen kom som et resultat av den sterke utbyggingen rundt Mindedalen fra begynnelsen av 1900-tallet. Dette resulterte i at Fana herred kj\xc3\xb8pte en parsell p\xc3\xa5 Gr\xc3\xb8nnest\xc3\xb8len med tanke p\xc3\xa5 \xc3\xa5 bygge en ny folkeskole p\xc3\xa5 sikt. Fra 1912 hadde det v\xc3\xa6rt drevet sm\xc3\xa5skoleklasser med en l\xc3\xa6rerinne i str\xc3\xb8ket. I 1918 ble det kj\xc3\xb8pt et eget hus til bruk som midlertidig skole, men med stadig \xc3\xb8kende barnetall sto det klart at man m\xc3\xa5tte komme i gang med \xc3\xa5 bygge en ny skole. I 1921 tok man i bruk nye lokaler i den fremtidige l\xc3\xa6rerboligen, som en avlastning mens den nye skolen ble bygget. Skolen sto ferdig i 1925 med Erling Ross som arkitekt._NEWLINE_Det var uenighet om navnet p\xc3\xa5 den nye skolen. Noen mente den burde hete Gr\xc3\xb8nnest\xc3\xb8len, fordi den var bygget p\xc3\xa5 en tomt fra Gr\xc3\xb8nnest\xc3\xb8len g\xc3\xa5rd. Selv om Minde-navnet ble det offisielle navnet ble skolen likevel p\xc3\xa5 folkemunne og i mange papirer ofte omtalt som Gr\xc3\xb8nnest\xc3\xb8len skole._NEWLINE_Under andre verdenskrig ble Minde skole beslaglagt til R\xc3\xb8de Kors-klinikk, og innredet til sykehus. Man m\xc3\xa5tte dermed finne andre l\xc3\xb8sninger for elevene. Noen klasser ble flyttet til Storetveit skole, f\xc3\xb8r den ogs\xc3\xa5 ble omgjort til sykehus, mens andre ble plassert i forsamlingslokaler eller hjemme hos folk som hadde store nok hus til at det var form\xc3\xa5lstjenlig. _NEWLINE_Bergen Byarkiv oppbevarer arkivet til Minde skole.'